hotchpotch/miracl-hf-unified huggingface dataset:
अभयचरणारविंद भक्तिवेदांत स्वामी प्रभुपाद
अभयचरणारविंद भक्तिवेदांत स्वामी प्रभुपाद (1 सितम्बर 1896 – 14 नवम्बर 1977) जिन्हें स्वामी श्रील भक्तिवेदांत प्रभुपाद के नाम से भी जाना जाता है,सनातन हिन्दू धर्म के एक प्रसिद्ध गौडीय वैष्णव गुरु तथा धर्मप्रचारक थे। आज संपूर्ण विश्व की हिन्दु धर्म भगवान श्री कृष्ण और श्रीमदभगवतगीता में जो आस्था है आज समस्त विश्व के करोडों लोग जो सनातन धर्म के अनुयायी बने हैं उसका श्रेय जाता है अभयचरणारविंद भक्तिवेदांत स्वामी प्रभुपाद को, इन्होंने वेदान्त कृष्ण-भक्ति और इससे संबंधित क्षेत्रों पर शुद्ध कृष्ण भक्ति के प्रवर्तक श्री ब्रह्म-मध्व-गौड़ीय संप्रदाय के पूर्वाचार्यों की टीकाओं के प्रचार प्रसार और कृष्णभावना को पश्चिमी जगत में पहुँचाने का काम किया। ये भक्तिसिद्धांत ठाकुर सरस्वती के शिष्य थे जिन्होंने इनको अंग्रेज़ी भाषा के माध्यम से वैदिक ज्ञान के प्रसार के लिए प्रेरित और उत्साहित किया। इन्होने इस्कॉन (ISKCON) की स्थापना की और कई वैष्णव धार्मिक ग्रंथों का प्रकाशन और संपादन स्वयं किया।
इनका नाम "अभयचरण डे" था और इनका जन्मकलकत्ता में बंगाली कायस्थ परिवार में हुआ था । सन् १९२२ में कलकत्ता में अपने गुरुदेव श्री भक्तिसिद्धांत सरस्वती ठाकुर से मिलने के बाद उन्होंने श्रीमद्भग्वद्गीता पर एक टिप्पणी लिखी, गौड़ीय मठ के कार्य में सहयोग दिया तथा १९४४ में बिना किसी की सहायता के एक अंगरेजी आरंभ की जिसके संपादन, टंकण और परिशोधन (यानि प्रूफ रीडिंग) का काम स्वयं किया। निःशुल्क प्रतियाँ बेचकर भी इसके प्रकाशन क जारी रखा। सन् १९४७ में गौड़ीय वैष्णव समाज ने इन्हें भक्तिवेदान्त की उपाधि से सम्मानित किया, क्योंकि इन्होने सहज भक्ति के द्वारा वेदान्त को सरलता से हृदयंगम करने का एक परंपरागत मार्ग पुनः प्रतिस्थापित किया, जो भुलाया जा चुका था।
सन् १९५९ में सन्यास ग्रहण के बाद उन्होंने वृंदावन में श्रीमदभागवतपुराण का अनेक खंडों में अंग्रेजी में अनुवाद किया। आरंभिक तीन खंड प्रकाशित करने के बाद सन् १९६५ में अपने गुरुदेव के अनुष्ठान को संपन्न करने वे ७० वर्ष की आयु में बिना धन या किसी सहायता के अमेरिका जाने के लिए निकले जहाँ सन् १९६६ में उन्होंने "अंतर्राष्ट्रीय कृष्णभावनामृत संघ" की स्थापना की। सन् १९६८ में प्रयोग के तौर पर वर्जीनिया (अमेरिका) की पहाड़ियों में नव-वृन्दावन की स्थापना की। दो हज़ार एकड़ के इस समृद्ध कृषि क्षेत्र से प्रभावित होकर उनके शिष्यों ने अन्य जगहों पर भी ऐसे समुदायों की स्थापना की। १९७२ में टेक्सस के डैलस में गुरुकुल की स्थापना कर प्राथमिक और माध्यमिक शिक्षा की वैदिक प्रणाली का सूत्रपात किया।
सन १९६६ से १९७७ तक उन्होंने विश्वभर का १४ बार भ्रमण किया तथा अनेक विद्वानों से कृष्णभक्ति के विषय में वार्तालाप करके उन्हें यह समझाया की कैसे कृष्णभावना ही जीव की वास्तविक भावना है। उन्होंने विश्व की सबसे बड़ी आध्यात्मिक पुस्तकों की प्रकाशन संस्था- भक्तिवेदांत बुक ट्रस्ट- की स्थापना भी की। कृष्णभावना के वैज्ञानिक आधार को स्थापित करने के लिए उन्होंने भक्तिवेदांत इंस्टिट्यूट की भी स्थापना की।
भक्तिवेदांत स्वामी का सबसे महत्वपूर्ण योगदान उनकी पुस्तकें हैं। भक्तिवेदांत स्वामी ने 60 से अधिक संस्करणों का अनुवाद किया। वैदिक शास्त्रों - भगवद गीता, चैतन्य चरितामृत और श्रीमद्भागवतम् - का अंग्रेजी भाषा में अनुवाद किया । इन पुस्तकों का अनुवाद ८० से अधिक भाषाओँ में हो चूका है और दुनिया भर में इन पुस्तकों का वितरण हो रहा है । wsnl के अनुसार - अब तक 55 करोड़ से अधिक वैदिक साहित्यों का वितरण हो चुका है ।
मोहन दयाराम भवनानी
मोहन दयाराम भवनानी का जन्म १९०३ में अविभाजित भारत के सिंध प्रांत के हैदराबाद (पाकिस्तान) नगर में हुआ था। विभाजन के बाद वे भारत आ गए थे। वे हिन्दी फ़िल्मों के निर्माता, निर्देशक और लेखक के रूप में जाने जाते हैं। उन्होंने १९२५ में अपनी पहली फ़िल्म वीरबाला बतौर निर्देशक बनाई। इसमें प्रमुख भूमिका उन दिनों की नवोदित अभिनेत्री सुलोचना ने निभाई थी। सुलोचना की भी यह पहली फ़िल्म थी। १९३४ में उन्होंने प्रेमचंद जैसे प्रसिद्ध हिन्दी लेखक के साथ मजदूर (1934 फ़िल्म) नामक फ़िल्म बनाई। बीसवें दशक से पचासवें दशक तक विस्तृत कार्यकाल में लगभग २५ फिल्मों के निर्माता मोहन भवनानी की अंतिम फिल्म १९५७ में बनी हिमालयन टेपेस्ट्री थी। यह फ़िल्म अंग्रेज़ी में बनी एक वृत्तचित्र थी। ३० दिसंबर १९६२ को मुंबई में उनका देहांत हो गया।
कन्हैयालाल माणिकलाल मुंशी
कन्हैयालाल माणिकलाल मुंशी (२९ दिसंबर, १८८७ - ८ फरवरी, १९७१) भारत के स्वतंत्रता संग्राम सेनानी, राजनेता, गुजराती एवं हिन्दी के ख्यातनाम साहित्यकार तथा शिक्षाविद थे। उन्होने भारतीय विद्या भवन की स्थापना की।
कन्हैयालाल मुंशी का जन्म बॉम्बे राज्य, (वर्तमान में गुजरात) राज्य के उच्च सुशिक्षित भागर्व ब्राह्मण परिवार में हुआ था। एक प्रतिभावान विद्यार्थी के तौर पर मुंशी ने कानून की पढ़ाई की। विधि स्नातक के पश्चात उन्होंने मुंबई में वकालत की। एक पत्रकार के रूप में भी वे सफल रहे। गांधी जी के साथ १९१५ में यंग इंडिया के सह-संपादक बने। कई अन्य मासिक पत्रिकाओं का संपादन किया। उन्होंने गुजराती साहित्य परिषद में प्रमुख स्थान पाया और अपने कुछ मित्रों के साथ १९३८ के अंत में भारतीय विद्या भवन की स्थापना की। वे हिन्दी में ऐतिहासिक और पौराणिक उपन्यास व कहानी लेखक के रूप में तो प्रसिद्ध हैं ही, उन्होंने प्रेमचंद के साथ हंस का संपादन दायित्व भी संभाला। १९५२ से १९५७ तक वे उत्तर प्रदेश के राज्यपाल रहे। वकील, मंत्री, कुलपति और राज्यपाल जैसे प्रमुख पदों पर कार्य करते हुए भी उन्होंने ५० से अधिक पुस्तकें लिखीं। इनमें उपन्यास, कहानी, नाटक, इतिहास, ललित कलाएँ आदि विषय शामिल हैं। १९५६ में उन्होंने अखिल भारतीय हिंदी साहित्य सम्मेलन की अध्यक्षता भी की।
कन्हैयालाल जी स्वतंत्राता सेनानी थे, बंबई प्रांत और केन्द्रीय मंत्रिमंडल में मंत्री थे, राज्यपाल रहे, अधिवक्ता थे, लेकिन उनका नाम सर्वोपरि भारतीय विद्या भवन के संस्थापक के रूप में ख्यात है। 7 नवंबर, 1938 को भारतीय विद्या भवन की स्थापना के समय उन्होंने एक ऐसे स्वप्न की चर्चा की थी जिसका प्रतिफल यह भा.वि.भ. होता- यह स्वप्न था वैसे केन्द्र की स्थापना का, ‘जहाँ इस देश का प्राचीन ज्ञान और आधुनिक बौद्धिक आकांक्षाएँ मिलकर एक नए साहित्य, नए इतिहास और नई संस्कृति को जन्म दे सकें।’ कन्हैयालाल जी जड़ता के विरोधी और नवीनता के पोषक थे। उनकी नजर में ‘भारतीय संस्कृति कोई जड़ वस्तु नहीं थी।’ वे भारतीय संस्कृति को ‘चिंतन का एक सतत प्रवाह’ मानते थे। वे इस विचार के पोषक थे कि अपनी जड़ों से जुड़े रहकर भी हमें बाहर की हवा का निषेध नहीं करना चाहिए। वे अपनी लेखनी में भी सांस्कृतिक पुनर्जागरण की बात कहते रहते थे।
वे गुजराती और अँग्रेजी के अच्छे लेखक थे, लेकिन राष्ट्रीय हित में हमेशा हिंदी के पक्षधर रहे। उन्होंने ‘हंस’ पत्रिका के संपादन में प्रेमचंद का सहयोग किया। वे राष्ट्रीय शिक्षा के समर्थक थे। वे पश्चिमी शिक्षा के अंधानुकरण का विरोध करते थे। मंत्री के रूप में उनका एक महत्वपूर्ण कार्य रहा - वन महोत्सव आरंभ करना। वृक्षारोपण के प्रति वे काफी गंभीर थे। मुन्शी जी वस्तुतः और मूलतः भारतीय संस्कृति के दूत थे। सांस्कृतिक एकीकरण के बिना उनकी नजर में किसी भी सामाजिक-राजनीतिक कार्यक्रम का कोई महत्व नहीं था। उनकी कुछ प्रमुख रचनाएँ नीचे दी गयीं हैं-
इनके अतिरिक्त निम्नलिखित कृतियाँ अंग्रेजी में हैं-
वरदान (प्रेमचंद का उपन्यास)
‘सेवासदन’ के उपरांत सन् 1920 में प्रेमचंद का यह उपन्यास प्रषित हुआ । किन्तु ‘सेवासदन’ के भाँती इस उपन्यास में भाव की गरिमा और वैचारिक स्पष्टता नही थी । उपन्यास की अधिकांश कथा में क्रमशः कृत्रिमता बढ़ती चली गयी है और कल्पना की अतिशयता ने मूल कथानक को ही गडबड कर दिया है । निसंदेह ही ‘वरदान’ प्रेमचंद की एक दुर्बल कृति है ।
प्रेमाश्रम
प्रेमाश्रम उपन्यास मुंशी प्रेमचन्द द्वारा लिखित एक वृहद उपन्यास है।
प्रेमाश्रम प्रेमचंद की प्रथम ग्रामीण कृति है जिसका प्रकाशन सन 1922 में हुआ।
‘प्रेमाश्रम’ भारत के तेज और गहरे होते हुए राष्ट्रीय संघर्षों की पृष्ठभूमि में लिखा गया उपन्यास है। गांधीजी के सत्याग्रह आन्दोलन की इस कथा पर विशिष्ट छाप है। हल जोतने वाले, बेगार करने वाले, प्लेग और सरकार का मुकाबला करने वाले किसान इसके नायक हैं। रौलेट एक्ट, पंजाब में सैनिक कानून और जलियांवाला बाग का दिन इसके कथानक की पृष्ठभूमि में है।
बैंक का दिवाला
बैंक का दिवाला, मुंशी प्रेमचद की एक प्रसिद्ध कहानी है।
१९४९
१९४९ ग्रेगोरी कैलंडर का एक साधारण वर्ष है।
पंच परमेश्वर
पंच परमेश्वर प्रेमचंद की महत्वपूर्ण कहानियों में से एक है। यह सन् १९१६ में सरस्वती पत्रिका में प्रकाशित हुई थी। आरम्भ में इस कहानी का मूल नाम पंचायत था परन्तु महावीर प्रसाद द्विवेदी ने इसका नाम बदलकर पंच परमेश्वर रखा और इसी नाम से इसे सरस्वती में छापा। इसके पहले प्रेमचंद का एक रहस्य उपन्यास धारावाहिक रूप से १९०३ में प्रकाशित हुआ था लेकिन वह पूरा प्रकाशित नहीं हो सका था और उसको रोक देना पड़ा था।
पंच परमेश्वर सम्पूर्ण कहानी
अजंता सिनेटोन कंपनी
अजंता सिनेटोन कंपनी मोहन भवनानी की सिनेमा कंपनी थी जिसने ५५ से अधिक फिल्मों का निर्माण किया। हिन्दी के सुप्रसिद्ध कथाकार प्रेमचंद ने भी इस कंपनी के लिए मजदूर नामक फ़िल्म की कहानी लिखी थी। यह फिल्म १९३४ में बनी थी।
प्रेमचंद साहित्य संस्थान
राजकीय दीक्षा विद्यालय, गोरखपुर वह विद्यालय है जहाँ उपन्यास सम्राट प्रेमचंद ने अपनी पहली नौकरी की थी। यह विद्यालय उत्तर प्रदेश के गोरखपुर जिले में स्थित है। यहाँ उन्होंने १९ अगस्त १९१६ से २६ फ़रवरी १९२१ तक सहायक अध्यापक के पद पर कार्य किया। वे इस विद्यालय के छात्रावास अधीक्षक भी थे और विद्यालय परिसर में ही बने एक मकान में रहते थे। प्रेमचंद को सम्मानित करते हुए इस विद्यालय के उनके कमरे को प्रेमचंद साहित्य संस्थान में परिवर्तित कर दिया है। प्रेमचंद ने महात्मा गांधी की स्वतंत्रता आंदोलन की पुकार पर इस नौकरी से त्यागपत्र दे दिया था।
साहित्यिक आन्दोलन
साहित्यिक आन्दोलन उस विचारधारा का नाम जो किसी विशेष कारण से किसी विशेष काल के साहित्य को प्रभावित करते हैं। साहित्य को प्रभावित करने वाले ये विशेष कारण राजनैतिक, सामाजिक या धार्मिक हो सकते हैं।
कल्प
कल्प हिन्दू समय चक्र की बहुत लम्बी मापन इकाई है। मानव वर्ष गणित के अनुसार ३६० दिन का एक दिव्य अहोरात्र होता है। इसी हिसाब से दिव्य १२००० वर्ष का एक चतुर्युगी होता है। ७१ चतुर्युगी का एक मन्वन्तर होता है और १४ मन्वन्तर/ १०००चतुरयुगी का एक कल्प होता है। यह शब्द का अति प्राचीन वैदिक हिन्दू ग्रन्थों में उल्लेख मिलता है। यह बौद्ध ग्रन्थों में भी मिलता है, हालाँकि बहुत बाद के काल में, वह भी हिन्दू वैदिक धर्म ग्रन्थ से लिया हुआ ही है। यहाँ यह उल्लेखनीय है कि बुद्ध एक हिन्दू परिवार में जन्में हिन्दू ही थे जिनके लगभग ५०० वर्ष पश्चात् उनके अनुयायी राजकुमार सिद्धार्थ जो बोध ग्यान के बाद गौतम बुद्ध नाम से प्रसिद्ध हुए।
सृष्टिक्रम और विकास की गणना के लिए कल्प हिन्दुओं का एक परम प्रसिद्ध मापदंड है। जैसे मानव की साधारण आयु सौ वर्ष है, वैसे ही सृष्टिकर्ता ब्रह्मा की भी आयु सौ वर्ष मानी गई है, परंतु दोनों गणनाओं में बड़ा अन्तर है। ब्रह्मा का एक दिन 'कल्प' कहलाता है, उसके बाद प्रलय होता है। प्रलय ब्रह्मा की एक रात है जिसके पश्चात्‌ फिर नई सृष्टि होती है।
चारों युगों के एक चक्कर को चतुर्युगी अथवा पर्याय कहते हैं। १‚००० चतुर्युगी अथवा पर्यायों का एक कल्प होता है। ब्रह्मा के एक मास में तीस कल्प होते हैं जिनके अलग-अलग नाम हैं, जैसे श्वेतवाराह कल्प, नीललोहित कल्प आदि। प्रत्येक कल्प के १४ भाग होते हैं और इन भागों को 'मन्वंतर' कहते हैं। प्रत्येक मन्वंतर का एक मनु होता है, इस प्रकार स्वायंभुव, स्वारोचिष्‌ आदि १४ मनु हैं। प्रत्येक मन्वंतर के अलग-अलग सप्तर्षि, इद्रं तथा इंद्राणी आदि भी हुआ करते हैं। इस प्रकार ब्रह्मा के आज तक ५० वर्ष व्यतीत हो चुके हैं, ५१वें वर्ष का प्रथम कल्प अर्थात्‌ श्वेतवाराह कल्प प्रारंभ हुआ है। वर्तमान मनु का नाम 'वैवस्वत मनु' है और इनके २७ चतुर्युगी बीत चुके हैं, २८ वें चतुर्युगी के भी तीन युग समाप्त हो गए हैं, चौथे अर्थात्‌ कलियुग का प्रथम चरण चल रहा है।
युगों की अवधि इस प्रकार है - सत्युग १७,२८,००० वर्ष; त्रेता १२,९६,००० वर्ष; द्वापर ८,६४,००० वर्ष और कलियुग ४,३२,००० वर्ष। अतएव एक कल्प १००० चतुर्युगों के बराबर यानी चार अरब बत्तीस करोड़ (4,32,00,00,000) मानव वर्ष का हुआ।
प्राचीन हिन्दू ग्रन्थों में मानव इतिहास को पाँच कल्पों में बाँटा गया है।
अब तक वराह कल्प के स्वायम्भु मनु, स्वरोचिष मनु, उत्तम मनु, तमास मनु, रेवत-मनु चाक्षुष मनु तथा वैवस्वत मनु के मन्वन्तर बीत चुके हैं और अब वैवस्वत तथा सावर्णि मनु की अन्तर्दशा चल रही है। सावर्णि मनु का आविर्भाव विक्रमी सम्वत प्रारम्भ होने से ५,६३० वर्ष पूर्व हुआ था।
"गिनीज़ बुक आफ़ वर्ल्ड रिकार्ड्स" ने कल्प को समय का सर्वाधिक लम्बा मापन घोषित किया है।
मर्यादा (पत्रिका)
मर्यादा पत्रिका का पहला अंक नवम्बर सन १९१० ई० में कृष्णकान्त मालवीय ने 'अभ्युदय' कार्यालय प्रयाग से इसे प्रकाशित हुआ था। इसके प्रथम अंक का प्रथम लेख 'मर्यादा' शीर्षक से पुरुषोत्तमदास टण्डन ने लिखा। १० वर्षों तक इस पत्रिका को प्रयाग से निकालने के बाद कृष्णकान्त मालवीय ने इसका प्रकाशन ज्ञानमण्डल काशी को सौंप दिया। सन १९२१ ई० से श्री शिवप्रसाद गुप्त कस संचालन में और सम्पूर्णानन्द जी के संपादकत्व में "मर्यादा" ज्ञानमण्डल से प्रकाशित हुई। असहयोग आन्दोलन में उनके जेल चले जाने पर धनपत राय प्रेमचन्द स्थानापन्न संपादक हुए। पत्रिका का वार्षिक मूल्य ५ रुपए तथा एक प्रति का २ आना था। इसका आकार १० * ७ था। मर्यादा अपने समय की सर्वश्रेष्ट मासिक पत्रिका थी। प्रेमचन्द की आरम्भिक कहानियाँ इसमें प्रकाशित हुईं। सन १९२३ ई० में यह पत्रिका अनिवार्य कारणों से बन्द हो गई। इसका अन्तिम अंक प्रवासी विशेषांक के रूप में बनारसीदास चतुर्वेदी के सम्पादन में निकला, जो अपनी विशिष्ट लेख सामग्री के कारण ऍतिहासिक महत्त्व रखता है।
माधुरी पत्रिका
माधुरी पत्रिका का प्रकाशन अगस्त १९२१ ई० में लखनऊ से हुआ। इसके संपादक विष्णुनारायण भार्गव थे। प्रारम्भ में कई वर्ष तक इसके संपादक दुलारेलाल भार्गव और रूपनारायण पाण्डेय थे। बाद में प्रेमचन्द और कृष्णबिहारी मिश्र ने इसका संपादन किया। इसके अतिरिक्त कुछ समय तक इसका संपादन जगन्नाथदास रत्नाकर और ब्रजरत्नदास भी करते रहे। १९२५ में कुछ समय तक आचार्य शिवपूजन सहाय ने भी इसका संपादन किया। हिन्दी की प्रारम्भिक पत्रिकाओं में "सरस्वती" के साथ ही "माधुरी" की गणना होती है। अमृतलाल नागर ने भी मेरी प्रिय कहानियाँ में लिखा है कि उनकी पहली कहानी १९३४ में माधुरी में छपी थी।
श्रीनाथ सिंह
श्रीनाथ सिंह (१९०१ - १९९६) द्विवेदी युग के हिन्दी साहित्यकार हैं। इन्होने "सरस्वती" का भी संपादन किया था। उनका जन्म १९०१ ई० में इलाहाबाद जिले के मानपुर ग्राम में हुआ था। इन्होने स्वतंत्रता आन्दोलन में भाग लिया था| हिंदी साहित्य सम्मलेन के इंदौर अधिवेशन में वे महात्मा गाँधी द्वारा सम्मलेन के प्रबंध मंत्री नियुक्त किये गये, बाद में वे हिंदी साहित्य सम्मलेन के सभापति भी हुए| वे तत्कालीन संयुक्त प्रान्त सरकार(१९४६-४७) द्वारा गठित समाचार पत्र उद्योग जांच समिति के सदस्य भी थे|
उनकी प्रमुख रचनाएँ हैं: उलझन (१९३४), क्षमा (१९२५), एकाकिनी या अकेली स्त्री (१९३७), प्रेम परीक्षा (१९२७), जागरण (१९३७), प्रजामण्डल (१९४१), एक और अनेक (१९५१), अपहृता (१९५२) आदि आपकी प्रसिद्ध कृतियाँ हैं। इनकी कहानियों में ,जो कि पड़ोसी तथा अन्य कहानियाँ , पाथेयिका एवं नयनतारा आदि संग्रहों में संग्रहित हैं , तत्कालीन ग्रामीण जनजीवन की झलक देखी जा सकती है|
इन्होने शिशु, बालसखा, बालबोध एवं दीदी, हल, आदि मासिक पत्रिकाओं का अनेक वर्षों तक संपादन किया। श्रीनाथ सिंह ने दैनिक देशबंधु (१९२६ )तथा देशदूत साप्ताहिक समाचारपत्रों का भी सम्पादन किया | बच्चों के लिये श्रीनाथ सिंह ने अनेक लोकप्रिय एवं सरल, सुबोध कविताओं की रचना की जो कि इनके द्वारा रचित पुस्तकों और उपरोक्त पत्रों में मौजूद हैं। अपने समय में ठाकुर श्रीनाथ सिंह के नाम से भी जाने जाते थे। हिंदी के उस समय के कई साहित्यकारों द्वारा समय समय पर उन्हें लिखे गये अनेक पत्र नेहरु म्यूजियम नई दिल्ली में संरक्षित हैं।इनकी बाल उपयोगी रचनाएँ हैं - बाल कवितावली, खेलघर, बालभारती, पिपेहरी, गुब्बारा, मीठीतानें, (सभी कविताएँ)| गरुणकन्या, सुनेहरी नदी का देवता, परिदेश की सैर (कथायें), अविष्कारों की कथायें, इनके उपन्यास कवि और क्रन्तिकारी व सोमनाथ तथा बच्चों के लिये लिखित अविष्कारों की कथायें जो कि श्रीनाथ सिंह के नाम से लिखी गई है , डिजिटल लाइब्रेरी ऑफ़ इण्डिया में हैं। उनकी कई रचनाओं को "internet archive" में देखा जा सकता है ||
लावा (हिन्दू काल गणना)
यह हिन्दू समय मापन इकाई है। यह इकाई अति लघु श्रेणी की है।
निमेष
यह हिन्दू समय मापन इकाई है। यह इकाई अति लघु श्रेणी की है। एक निमेष अर्थात पलक ़अपकने में लगे समय का आधा, यानि पलक के नीचे आने या ऊपर जाने के समय का माप्। कुछ स्थानों पर इसे पलक ़अपकने के समय के बराबर भी बताया गया है।  वर्तमान समयमे नेपाल में प्रचलित वेदाें के उल्लेखाें के आधार में लगध मुनि के वेदांग ज्योतिष के मार्गदर्शन पर "वैदिक तिथिपत्रम्" सम्पादन हुआ है जिस में वेदोक्त पंचसंवत्सरात्क युग माना जाता है| ऐसे द्वादश (१२) युगाें का एक युगसंघ होता है , जिसमे प्रभवादि चान्द्र षष्टिः संवत्सर व्यतीत होते है | कलियुग के अारम्भ से अबतक ८४ युगसंघ (षष्टिःसंवत्सर चक्र) बीत चुके। एक युगसंघमे द्वादश युग होते है। वर्तमान युगसंघ ८५ वाँ युगसंघ है। इसके अन्तर्गत नवँ युग का पहला संवत्सर नामक वर्ष २०१५-१२-१२ से अारम्भ हुअा है। षष्टिसंवत्सर चक्र के क्रमसे ४१ वाँ प्लवंग नामक संवत्सर चल रहा है। यह सिद्धान्त वेदाें मे, वेदांगाें मे, पुराणाें मे , महाभरत में, उपवेदाें मे, कौटलीय अर्थशास्त्र में, सुश्रुतसंहिता में भी देखा गया है। द्रष्टव्य- कलिसंवत् ५०८१के "वैदिकतिथिपत्रम्" पृ.१४-१७।
दण्ड (समय की प्राचीन ईकाई)
यह हिन्दू समय मापन इकाई है। यह इकाई मध्यम श्रेणी की है।
अहोरात्रम
यह हिन्दू समय मापन इकाई है। यह इकाई मध्यम श्रेणी की है। एक "'अहोरात्रम्"एक दिन और रातका समय | एक सूर्योदयसे अपर सूर्योदय पूर्वका समय अहोरात्र है | अहश्च रात्रश्च अहोरात्र इसप्रकार द्वन्द समास से बना शब्द है| वैदिक ग्रन्थौं मे तिथिके जगह प्रयुक्त शब्द अहोरात्र है|
अयन
यह हिन्दू समय मापन इकाई है। यह इकाई मध्यम श्रेणी की है। एक अयन छः मास के बराबर होता है।
वर्ष
एक वर्ष या साल सूर्य की चारों ओर अपनी कक्षा में चलती पृथ्वी की कक्षीय अवधि है। पृथ्वी के अक्षीय झुकाव के कारण, एक वर्ष का कोर्स ऋतुओं के गुजरने को देखता है, और वह चिन्हित होता हैं मौसम में, दिवालोक के घंटों में, और परिणामस्वरूप, वनस्पति और मिट्टी उर्वरता में बदलावों द्वारा। ग्रह के शीतोष्ण और उपध्रुवीय क्षेत्रों में, चार ऋतु आमतौर पर पहचाने जाते हैं: "वसंत", "ग्रीष्म", "शरद" और "शीत ऋतु"। उष्णकटिबन्धीय और उपोष्णकटिबन्धीय क्षेत्रों में, कई भौगोलिक क्षेत्र परिभाषित मौसम प्रस्तुत नहीं करते हैं; लेकिन मौसमी उष्णकटिबन्ध में, वार्षिक "आर्द्र" (गीले) और "शुष्क" (सूखे) ऋतु पहचाने जाते हैं और ट्रैक किए जाते हैं। चालू वर्ष 2022 है।
एक कालदर्शक वर्ष किसी प्रदत्त कालदर्शक में गिने हुएँ पृथ्वी की कक्षीय अवधि के दिनों की संख्या का अनुमान है। ग्रेगोरियन, या आधुनिक, कालदर्शक, अपने कालदर्शक के रूप में 365 दिनों के एक आम वर्ष या 366 दिनों के अधिवर्ष को प्रस्तुत करता है, जो जूलियन कालदर्शक भी करते हैं; नीचे देखो।
वर्ष हिन्दू समय मापन की एक इकाई है। यह इकाई मध्यम श्रेणी की है। एक वर्ष दो अयन के, या छः ऋतुओं के, या बारह मासों के बराबर होता है।
दिव्य वर्ष
यह हिन्दू समय मापन इकाई है। यह इकाई विराट श्रेणी की है। एक दिव्य वर्ष 360 मानव वर्षों के बराबर होता है। विष्णु पुराण के अनुसार काल-गणना विभाग, विष्णु पुराण भाग १, तॄतीय अध्याय के अनुसार:
चतुर्युगी
चतुर्युगी हिन्दू समय मापन के अनुसार समय की वृहत इकाई है। इसका परिमाण १२००० मानव वर्ष होता है। विष्णु पुराण के अनुसार काल-गणना विभाग, विष्णु पुराण भाग १, तॄतीय अध्याय के अनुसार:
आयतन
सभी पदार्थ स्थान (त्रि-विमीय स्थान) घेरते हैं। इसी त्रि-विमीय स्थान की मात्रा की माप को आयतन कहते हैं। एक-विमीय आकृतियाँ (जैसे रेखा) एवं द्वि-विमीय आकृतियाँ (जैसे त्रिभुज, चतुर्भुज, वर्ग आदि) का आयतन शून्य होता है।
(आयतन की इकाई घन मीटर, "घन सेमी, लीटर"' आदि होती हैं।
किसी घनाभ के किसी एक शीर्ष पर मिलने वाली तीनों कोर () को सदिश रूप में व्यक्त करें तो उसका आयतन इन तीन सदिशों के अदिश गुणनफल (scalar triple product) के बराबर होता है।
किसी चतुष्फलकी के चारो शीर्षों के स्थिति सदिश (position vectors) a, b, c and d हों तो उसका आयतन (a−b, b−c, c−d) के तिर्यक सदिश गुणनफल (scalar triple product) के १/६ के बराबर होता है।
किसी पदार्थ के इकाई आयतन में निहित द्रब्य
मान (mass) को उस पदार्थ का घनत्व कहते हैं। लोहे का घनत्व लकड़ी के घनत्व से अधिक होता है।
व्लदीमिर विसोत्स्की
व्लदीमिर विसोत्स्की (रूसी: Владимир Семёнович Высоцкий, * 25. जनवरी 1938; † 25. जुलाई 1980) - रूसी अभिनेता, कवि और गायक थे।
यद्यपि विसोत्स्की के कुछ गाने सोवियत सरकारी साउंड-स्टुडिओ "मेलोदिया" ("धून") के द्वारा रिकोर्डिंग किये गये थे, फिर भी वे सोवियत सरकार की नज़रों में बहुत असहज और ख़तरनक कवि और गायक थे। वे अपने गीतों में इन मुद्दों के बारे में गाते थे जो आधिकारिक तौर पर सोवियत संघ में नहीं थे: वेश्यावृत्ति, अपराध, यहूदी विरोधवाद इत्यादि।
व्लदीमिर विसोत्स्की रूस में 20वीं शताब्दी के सब से बड़े गीतकारों में से एक जाने जाते हैं॥
चाँद (पत्रिका)
चाँद एक प्रसिद्ध हिन्दी पत्रिका थी जिसका प्रकाशन सन १९२३ में इलाहाबाद से हुआ। इसके संपादक रामरख सिंह सहगल, महादेवी वर्मा, नन्द किशोर तिवारी रहे। कुछ दिनों तक इसका संपादन मुंशी नवजादिक लाल ने किया था। इस पत्रिका में नारी जीवन से सम्बंधित चर्चा अधिक रहती थी। ‘चाँद’ का मारवाणी अंक अपने समय में बहुचर्चित रहा। साहित्यिक होते हुए भी इस में समाज सुधार की प्रवृत्ति बलवती रही। इसका एक विशेषांक ‘फाँसी’ नाम से भी (१८२८ ई०) में प्रकाशित हुआ था जो अनेक देशभक्तों के लिये प्रेरणा का स्रोत बना।
हंस (संपादक प्रेमचंद)
हंस का प्रकाशन सन् 1930 ई० में बनारस से प्रारम्भ हुआ था। इसके सम्पादक मुंशी प्रेमचन्द थे। प्रेमचन्द के सम्पादकत्व में यह पत्रिका हिन्दी की प्रगति में अत्यन्त सहायक सिद्ध हुई। सन् 1933 में प्रेमचन्द ने इसका काशी विशेषांक बड़े परिश्रम से निकाला। वे सन् 1930 से लेकर 1936 तक इसके सम्पादक रहे। उसके बाद जैनेन्द्र और प्रेमचंद की पत्नी शिवरानी देवी ने संयुक्त रूप से इसका सम्पादन प्रारम्भ किया। हंस के विशेषांकों में "प्रेमचन्द स्मृति अंक", "एकांकी नाटक अंक" 1938, "रेखाचित्र अंक", "कहानी अंक", "प्रगति अंक" तथा "शान्ति अंक" विशेष रूप से उल्लेखनीय रहे। जैनेन्द्र और शिवरानी देवी के बाद इसके सम्पादक शिवदान सिंह चौहान और श्रीपत राय उसके बाद अमृत राय और तत्पश्चात् नरोत्तम नागर रहे। बहुत दिनों बाद सन् 1959 में हंस का एक वृहत् संकलन सामने आया जिसमें बालकृष्ण राव और अमृत राय के संयुक्त सम्पादन में आधुनिक साहित्य एवं उससे सम्बन्धित नवीन मूल्यों पर विचार किया गया था।
ज़माना पत्रिका
ज़माना कानपुर से प्रकाशित होने वाली प्रमुख उर्दू पत्रिका थी। इसके संपादक मुंशी दयानारायण निगम थे। प्रेमचंद की पहली कहानी सांसारिक प्रेम और देशप्रेम इसी पत्रिका में अप्रैल १९०७ में प्रकाशित हुई थी।
दुनिया का सबसे अनमोल रतन
दुनिया का सबसे अनमोल रतन प्रेमचंद की पहली कहानी थी। यह कहानी कानपुर से प्रकाशित होने वाली उर्दू पत्रिका ज़माना में १९०७ में प्रकाशित हुई थी। यह प्रेमचंद के कहानी संग्रह सोज़े वतन में संकलित है।इसमें दिलफरेब दिलफिगार से कहती है कि- "अगर तू मेरा सच्चा प्रेमी है, तो जा दुनिया की सबसे अनमोल चीज लेकर मेरे दरबार में आ।" उसे पहला रतन फाँसी पर चढ़ने वाले काले चोर की आँखों से टपका हुआ आँसू मिला किंतु दिलफरेब ने वह स्वीकार नहीं किया। वह दूसरा रतन प्रेमी तथा प्रेमिका की चिता की मुट्ठीभर राख लेकर दिलफरेब के दरबार में गया किंतु वह भी सबसे अनमोल रतन नहीं माना गया । खून का वह आखिरी कतरा जो वतन की हिफाजत में गिरे- दुनिया का सबसे अनमोल रतन माना गया।
इस कहानी में प्रेमचंद का देशप्रेम साफ झलकता है।
प्रेमचंद
मुंशी दयानारायण निगम
मुंशी दयानारायण निगम बीसवीं सदी के प्रारंभ में कानपुर से प्रकाशित होने वाली उर्दू पत्रिका ज़माना के संपादक थे। उन्होंने प्रेमचंद की पहली कहानी दुनिया का सबसे अनमोल रतन प्रकाशित की थी। नवाबराय के नाम से लिखने वाले लेखक को प्रेमचंद नाम भी मुंशी दयानारायण निगम ने दिया था।
जन्म तथा शिक्षा मुंशी दयानारायण निगम का जन्म 22 मार्च, 1882 को उत्तर प्रदेश राज्य के कानपुर शहर में हुआ था। उन्होंने 'इलाहाबाद विश्वविद्यालय', उत्तर प्रदेश से शिक्षा पाई थी। निगम जी विद्वान् व्यक्तित्व के धनी थे। वे अंग्रेज़ी, उर्दू, फ़ारसी के साथ-साथ ये बंगला, गुजराती और मराठी भाषाओं के भी ज्ञाता थे। सम्पादक व समाज सुधारक दयानारायण निगम ने मासिक पत्र 'ज़माना' के माध्यम से 'उर्दू साहित्य' की अभूतपूर्व सेवा की। यद्यपि निगम जी राष्ट्रीय विचारों के व्यक्ति थे, किन्तु संघर्ष की राजनीति से वे प्राय: अलग ही रहे। समाज सुधार उनका प्रिय विषय था, और वे अंतर्जातीय और 'विधवा विवाह' पर बड़ा बल देते थे। कहते हैं कि उनके आग्रह पर ही मुंशी प्रेमचन्द एक विधवा स्त्री से विवाह करने के लिए तैयार हुए थे। मुंशी प्रेमचन्द की अधिकांश उर्दू रचनाएँ 'ज़माना' में ही छपती थीं। मोहम्मद इक़बाल की प्रसिद्ध रचना 'सारे जहाँ से अच्छा हिन्दोस्तां हमारा' भी 'ज़माना' में ही पहली बार प्रकाशित हुई थी।
जागरण साप्ताहिक
प्रेमचन्द हंस से संतुष्ट न थे। वे एक सप्ताहिक पत्र भी निकालना चाहते थे। अवसर मिलते ही उन्होंने विनोदशंकर व्यास से जागरण ले लिया और २२ अगस्त, १९३२ को उनके सम्पादकत्व में इसका पहला अंक निकला, किन्तु आर्थिक हानि के कारण उन्हें इसका अन्तिम अंक २१ मई, १९३४ को निकाल कर इसे बन्द करना पड़ा।
यहूदी विरोधवाद
यहूदी विरोधवाद - यहूदियों और यहूदी धर्म की आम अस्वीकृति।
यह घटना 2.500 वर्षों से ज्ञात है और विशेष रूप से यूरोप के इतिहास के साथ चली आ रही है।
यहूदियों के ख़िलाफ़ शत्रुता आम मानहानि से शुरू हो कर क़ौमी भेदभाव और दमन, यहूदियों के स्थानीय और क्षेत्रीय अपवर्जन तक बढती रही। इस जाति के उत्पीड़न और विस्थापन का सब से बडा प्रयास 1933-1945 में जर्मनी के नेतृत्त्व में हुआ और करोडों के विनाश में प्रकट हो गया।
सामाजिक
सामाजिक शब्द का शाब्दिक अर्थ सजीव से यह शब्द समाज+ईक पत्यय से बना हैचाहे वो मानव जनसंख्या हों अथवा पशु। यह एक सजीव का अन्य सजीवों के साथ सह-अस्तित्व तथा
निरपेक्षता का सूचक शब्द है कि उनमें इस तरह की अन्
योन्य क्रियाएं होती हैं अथवा नहीं। निरपेक्षता उनकी इच्छा अथवा स्वैच्छा पर निर्भर करती है।
किसी चीज का मूल उदगम या उत्पत्ति का स्थान। किसी शब्द का वह मूल रूप जिससे निकल या बिगड़कर उसका प्रस्तुत रूप बना हो। व्याकरण कोश आदि में किसी शब्द की मौलिक रचना आदि का विवरण।
कार्ल मार्क्स के  अनुसार मनुष्य वस्तुतः (वास्तविकता में), आवश्यक रूप से और सामाजिक प्राणी की परिभाषानुसार "यूथचारी जीव" (झुण्ड में रहने वाला) काल से और उससे भी पूर्व जीवित रहने के लिए और अपनी आवश्यक्ताओं को पूर्ण करने के लिए सामाजिक सहयोग और संघ निर्माण बिना सम्भव नहीं है।
समकालीन समाजों में अक्सर "सामाजिक" शब्द सरकार की आय और धन के पुनर्वितरण नीतियों को संदर्भित किया जाता है जिनका उद्देश्य जनहित के कार्यों से हो जैसे सामाजिक सुरक्षा।
गुल पनाग
गुल पनाग (पूरा नाम-गुलकीरत कौर पनाग) हिन्दी फ़िल्मों की एक अभिनेत्री हैं।
गुल के पिता एचएस पनाग (हरचरणजीत सिंह पनाग) इंडियन आर्मी के रिटायर्ड लेफ्टिनेंट जनरल हैं। 2014 लोकसभा चुनाव में आम आदमी पार्टी ने इन्हें चंड़ीगढ़ से प्रत्याशी घोषित किया। जहाँ इनका मुकाबला किरण खेर व पवन बंसल से था।
श्रेयस तलपड़े
श्रेयस तलपड़े भारतीय हिन्दी फ़िल्म अभिनेता हैं। यह फ़िल्म निर्देशन करने का कार्य भी कर चुके हैं।
श्रेयस तलपड़े का जन्म 27 जनवरी 1976 को मुंबई, भारत में हुआ था। श्रेयस ने श्री राम वेलफेयर सोसाइटी हाई स्कूल से पढ़ाई की और मिथिबाई कॉलेज से अपनी ग्रेजुएशन डिग्री प्राप्त की। उन्होंने दीप्ति तलपड़े से शादी की है।
इकबाल (2005 फ़िल्म)
इकबाल 2005 में बनी हिन्दी भाषा की फिल्म है। विपुल कश्मीर रावल द्वारा लिखित और नागेश कुकनूर इकबाल द्वारा निर्देशित इकबाल (श्रेयस तलपदे), एक बहरा और गूंगा लड़का, जो भारत के लिए क्रिकेट खेलने के सपने की कहानी बताता है। हालांकि, वह अपने पिता जो सोचता है कि इकबाल daydreams समय की बर्बादी कर रहे हैं द्वारा हतोत्साहित किया जाता है। इसके बजाय, वह इकबाल चाहता करने में मदद के लिए उसे फसलों के लिए करते हैं और उसके जैसे एक किसान, जो एक स्थिर पेशे होगा बन जाते हैं। इकबाल बहन, खादीजा (श्वेता प्रसाद), लेकिन मदद करता है, उसे एक पास (गिरीश कर्नाड) गुरुजी, एक प्रभावशाली पूर्व भारतीय कप्तान, जो उसे अपनी प्रतिभा के लिए स्वीकार द्वारा चलाए अकादमी के लिए बाहर की कोशिश. हालांकि, जब इकबाल एक अमीर लड़का, कमल, जो भी अकादमी के स्टार के साथ प्रतिस्पर्धा है, वह गुरुजी द्वारा बाहर फेंक दिया है कमल के पिता है, जो अकादमी bankrolls के डर से. इकबाल स्थानीय शराबी, मोहित (नसीरुद्दीन शाह) है, जो एक बार एक महान क्रिकेटर था और उसे अपने कोच के लिए उकसाए से मदद करना चाहता है। वे एक पास के क्षेत्र में प्रशिक्षित, इकबाल भैंसों क्षेत्ररक्षक के रूप में (के बाद भारतीय क्रिकेट टीम के वास्तविक सदस्यों नाम) का उपयोग कर सकते हैं। मोहित इकबाल गाड़ियों और उसे इकबाल को किसी भी पिछले क्रिकेट का अनुभव नहीं होने के बावजूद आंध्र प्रदेश की रणजी ट्रॉफी टीम पर एक जगह हो जाता है। इकबाल marvelously टीम है, जो एक कमजोर टीम था इससे पहले कि वह शामिल हो गए के लिए खेलता है और जल्द ही प्रेस और क्रिकेट चयनकर्ताओं के द्वारा समान रूप से देखा है। हालांकि, जब मौसम के अंतिम मैच में अपने प्रतिद्वंद्वी, कमल के खिलाफ इकबाल गड्ढ़े, गुरुजी गेंदबाजी इकबाल बुरी तरह से इतना है कि खेल में राष्ट्रीय टीम स्काउट्स की राष्ट्रीय क्रिकेट टीम के लिए कमल का चयन करेंगे रिश्वत देने की कोशिश करता है। इकबाल अपने प्रस्ताव के लिए अपने पिता है, जो वित्तीय कठिनाइयों का सामना करना पड़ रहा है और उसकी भूमि खो सकते हैं के लिए चिंता का विषय के बाहर, succumbs. सौभाग्य से, एक खेल एजेंट उसे एक बेहतर सौदा है और अपने सामान्य ज्वलंत गति के साथ इकबाल कटोरे की पेशकश करने में सक्षम है और उनकी टीम के लिए मैच जीतता है। उन्होंने यह भी onlooking राष्ट्रीय टीम के चयनकर्ता कपिल देव (एक विशेष अतिथि भूमिका में) खुश है और राष्ट्रीय टीम में जगह जीतता है। अंत इकबाल में भारतीय ध्वज धारण दिखाया गया है।
घनत्व
भौतिकी में किसी पदार्थ के इकाई आयतन में निहित द्रव्यमान को उस पदार्थ का घनत्व (डेंसिटी) कहते हैं। इसे ρ या d से निरूपित करते हैं।
अर्थात
अतः घनत्व किसी पदार्थ के घनेपन की माप है। यह इंगित करता है कि कोई पदार्थ कितनी अच्छी तरह सजाया हुआ है। इसकी इकाई किग्रा प्रति घन मीटर होती है।
चंपतराय
चंपतराय बुंदेला सरदार, वीरसिंह का मित्र और विद्रोह के समय जुझारसिंह का सहायक था। जुझारसिंह की मृत्यु के पश्चात्‌ उसके एक पुत्र पृथ्वीराज की सहायता करता रहा। 1639 ई. में जब ओड़छा और झाँसी के बीच बुंदेला सेनाएँ हार गई और पृथ्वीराज ग्वालियर के किले में कैंद कर लिया त्रया चंपतराय राजकुमार दारा की सेवा में चला गया। बाद में अन्य बुंदेला सरदारों से ईर्षा के कारण वह औरंगजेब की सेना में सम्मिलित हुआ। सन्‌ 1661 में चंपतराय ने औरंगजेब के विरुद्ध विद्रोह किया किंतु बड़ी कठोरता से उसका दमन कर दिया गया।
बुंदेला शासक चंपतराय ने बुंदेलखंड में बुंदेला राज्य की आधारशिला रखी। शाहजहां के शासनकाल में बुंदेलखंड को आजाद करने के लिए चंपतराय ने अकेले घुड़सवार सिपाही के रूप में स्‍वतंत्रता की लड़ाई छेड़ी। चंपतराय की बहादुरी के कारण ही उन्हें मुगल सल्तनत में मनसबदार बनाकर कौच के जागीदार के रूप में प्रतिष्ठा प्रदान की गई। इस बीच दिल्‍ली की सल्‍तनत बदल गई और औरंगजेब ने अपने पिता के खिलाफ झंडा बुलंद कर गद्दी पर कब्‍जा कर लिया। औरंगजेब चंपतराय की बहादुरी से काफी प्रभावित था। उसने चंपतराय को अपने साथ मिला कर उनका औहदा बढ़ा दिया।
दूसरी ओर चंपतराय का विद्रोही मन तो कुछ और ही सोचकर बैठा था। उन्‍होंने औरंगजेब की दमनकारी नीतियों का प्रखर विरोध किया और उसके खिलाफ खुला विद्रोह कर दिया। चंपतराय ने मुगल सेना के छक्के छुड़ा दिए। औरंगजेब ने चंपतराय के विद्रोह को कुचलने के लिए सेनाएं भेजीं लेकिन चंपतराय ने उनका जमकर मुकाबला किया और मुगल सेनाओं के छक्‍के छुड़ा दिए। हालांकि यह स्थिति ज्‍यादा समय तक नहीं चल सकी और अंतत: वे बुरी तरह घिर गए। तब स्‍वाभिमानी चंपतराय ने मुगलों के हाथ पड़ने की जगह मृत्‍यु को गले लगाना उचित समझा। चंपतराय ने अपनी पत्नी रानी लाल कुंवरि के साथ अपनी ही कटार से आत्‍मघात कर प्राण त्याग दिए।
छत्रसाल बुन्देला
अपरिणत प्रसव
जब गर्भ २८ से ४० सप्ताह के बीच बाहर आ जाता है तब उसे अपरिणत प्रसव (प्रिमैच्योर लेबर) कहते हैं। २८ सप्ताह और उससे अधिक समय तक गर्भाशय में स्थित भ्रूण में जीवित रहने की क्षमता मानी जाती है। अमरीकन ऐकैडेमी ऑव पीडऐट्रिक्स ने सन्‌ १९३५ में यह नियम बनाया था कि साढ़े पाँच पाउंड या उससे कम भार का नवजात शिशु अपरिणत शिशु माना जाए, चाहे गर्भकाल कितने ही समय का क्यों न हो। दि लीग आव नेशंस की इंटरनैशनल मेडिकल कमेटी ने भी यह नियम स्वीकार कर लिया है। इस प्रकार के प्रसव लगभग दस प्रतिशत होते हैं।
(२) गर्भावस्था क कुछ विशेष रोग, जैसे गर्भावस्थीय विषाक्तता (टॉक्सोमिया ऑव प्रेगनैन्सी), प्रसवपूर्व रुधिर-स्राव
(३) संक्रामक रोग, जैसे गोणिकार्ति (पाइलाइटीज), इन्फलुएंजा, न्यूमोनिया, उंडुकार्ति (ऐपेंडिसाइटिस), पिताशयार्ति (कोलिसिस्टाइटिस), माता की विकृत मनोस्थिति, शरीर में रक्त की अत्यधिक कमी, इत्यादि
(५) लगभग ५० प्रतिशत अपरिणत प्रसवों में कोई विशेष कारण विदित नहीं होता।
पूर्वोक्त कारणों के अनुसार प्रसववेदना प्रारंभ होते ही उपयुक्त चिकित्सा होनी चाहिए और निम्नलिखित बातों को ध्यान में रखना चाहिए :
(१) गर्भकाल में समय समय पर डाक्टरी परीक्षा करानी चाहिए और कोई रोग होने पर उसका उचित उपचार होना चाहिए
(२) रक्तश्राव होने पर उपयुक्त उपचार से अपरणित प्रसव रोका जा सकता है।
(३) प्रसव ऐसे चिकित्सालयों में होना चाहिए जहाँ अपरिणत शिशु के पालन का उचित प्रबंध हो
(४) प्रसवकाल में उचित चिकित्सा न मिलने से बहुत से बालक जन्म के समय, या जन्मते ही मर जाते हैं। इसलिए प्रसवकाल में कुछ उचित नियमों का पालन आवश्यक है, जैसे गर्भाशय की झिल्ली को अधिक काल तक फूटने से बचाना, झिल्ली फूटने पर नाल को गर्भाशय के बाहर निकलने से रोकना : ऐसी औषधियों का प्रयोग न करना जो बालक के लिए हानिप्रद हों, जैसे अफीम या बारबिटयुरेट्स।
(५) प्रसव काल में माता को विटामिन 'के' १० मिलीग्राम चार चार धंटे पर देते रहना और बालक को जन्मते ही विटामिन 'के' १० मिलीग्राम सुई द्वारा पेशी में लगाना
(६) प्रसव के समय बालक का सिर बाहर निकालने के लिए किसी प्रकार के अस्त्र का उपयोग न करना
(७) बच्चे के सिर की रक्षा के हेतु संधानिका छेदन (एपीजियोटामी) करना। कुछ रोगों में, जहाँ माता की रक्षा के लिए गर्भ का अंत करना आवश्यक समझा जाता है, अपरिणत प्रसव करवाना आवश्यक होता है।(१) औषधियों का प्रयोग
(२) गर्भाशय की झिल्ली को फोड़ना या गर्भाशय की ग्रीवा को लेमिनेरिया टेन्टस द्वारा फैलाना
(३) संध्या समय दो आउंस अंडी का तेल (कैस्टर ऑयल) पिलाकर तीन घंटे बाद एनीमा लगाना
(४) यदि प्रातःकाल तक पीड़ा आरंभ न हो तो पिट्टियूटरी के दो दो यूनिट की सूई पेशी में आधे आधे घंटे पर छह बार लगाना।
कुनैन (किवनीन) आदि का प्रयोग अब नहीं किया जाता।
हिन्दू लम्बाई गणना
क्रम लिए भारतीय विज्ञान एवं प्रौद्योगिकी का इतिहास देखें। विभाग लिए प्राचीन भारतीय विज्ञान तथा प्रौद्योगिकी देखें।
इसकी अन्य इकाइयां इस प्रकार हैं:
(वायु पुराण के अनुसार एक अंगुल, अंगुली की एक गांठ के बराबर है और अन्य प्राधिकारियों के अनुसार सिरे पर अंगुष्ठ की मोटाई के बरबर है। ) वायु ने मनु के अधिकार के अन्तर्गत उपरोक्त समान गणना दी है, जो कि मनु संहिता में नहीं उल्लेखित है।
दुर्ग चार प्रकार के होते हैं, इनमें से तीन पर्वत या जल से घिरे होते हैं और चौथी प्रकार खेत, नगर या ग्राम की कृत्रिम सुरक्षा द्वारा बनती है।  सर्वश्रेष्ठ नगर एक मील लम्बा और आधा मील चौड़ा होता है और ईषान (पूर्वोत्तर) कोण मुखी हो, साथ ही किसी ऊंची दीवार या खाई से घिरा होता है। खेत नगर से एक योजन दूर हों और ग्राम से आधा योजन दूर.  नगर के मुख्य बिन्दुओं को जोड़ने वाली सड़कें बीस धनुष चौड़ी हों . ग्राम सड़कें एक समान हों. प्रधान चौड़ी सड़क दस धनुष, काटती सड़कें चार धनुष चौड़ी और घरों के सामने की गलियां दो धनुष की और सड़क किनारे के पैदल पथ चार हस्त. घर के मुख्य द्वार तीन हस्त. अन्य प्रवेश द्वार और संकरे. यह पौराणिक विवरण है।
एक रजलोक होता है, एक देवता द्वारा छः मास तक2,057,152 योजन प्रति समय (लगभग. 2,047,540,985,856,000 किलोमीटर या 216.5 प्रकाश वर्ष). इसे १००० भार की लौह गेंद को छः मास मुक्त गति से स्वर्ग, इंद्र के गॄह से गिराया जाये, तो उससे तय हुई दूरी के बराबर भी माना जा सकता है।  सात रज्जु = एक जगश्रेणी यह अधिक वर्णित नहीं है।
पृथ्वी की लम्बाई हेतु सर्वाधिक प्रयोगित इकाई है योजन। धार्मिक विद्वान भक्तिवेदांत स्वामी प्रभुपाद ने अपने पौराणिक अनुवादों में सभी स्थानों पर योजन की लम्बाई को 8 मील (13 कि॰मी॰) बताया है।। अधिकांश भारतीय विद्वान इसका माप 13 कि॰मी॰ से 16 कि॰मी॰ (8-10 मील) के लगभग बताते हैं।
एक बीघा बराबर है:  रत्ती भारतीय पारंपरिक भार मापन इकाई है, जिसे अब 0.12125 ग्राम पर मानकीकृत किया गया है। यह रत्ती के बीज के भार के बराबर होता था।
राष्ट्रीय अनुवाद मिशन
राष्ट्रीय अनुवाद मिशन (National Translation Mission (NTM)) भारत कें मैसूर स्थित भारतीय भाषा संस्थान की नवीनतम शक्षिक-सांस्कृतिक परियोजना है। सम्प्रति (2008) श्री उदय नारायण सिंह इसके अध्यक्ष हैं।
भारतीय संविधान की आठवीं अनुसूची में वर्णित भाषाओं के लिये -राष्ट्रीय अनुवाद मिशन का उद्देश्य एक ज्ञान-सम्पन्न समाज की रचना करना है। मिशन का उद्देश्य ज्ञान के समान विस्तार को सुनिश्चित करने हेतु मौलिक पाठ्य पुस्तकों का एक भाषा से दूसरी भाषाओं में अनुवाद कर प्रोत्साहित करना है। इससे उन विद्यार्थियों को सहायता मिलेगी जिन्हें भाषिक बाधा के कारण ज्ञान प्राप्ति में अड़चन आती है। एन॰टी॰एम॰ का उद्देश्य समाज के विभिन्न व्यवसायों से जुड़े अधिकाधिक लोगों तक इसका लाभ पहुँचाना है।
हिन्दू गणना महत्ता के क्रम
हिन्दू गणित सदा ही अग्रणी रही है। इसमें अति सूक्षम गणनाओं के प्रावधान प्राचीन काल से ही होते आ रहे हैं। इसके महत्ता के क्रम इस प्रकार हैं।
प्रदेश (इकाई)
प्रदेश अंगुष्ठ से तर्जनी तक की दूरी को कहते हैं, जबकि पूरा हाथ खुला रखा हो। यह वैदिक काल की इकाई है।
नाल
"यह लेख घोड़े की नाल हेतु बना है। हिन्दू लम्बाई गणना हेतु देखें नाल (इकाई)।
बीजाण्डासन या अपरा (Placenta) वह अंग है जिसके द्वारा गर्भाशय में स्थित भ्रूण के शरीर में माता के रक्त का पोषण पहुँचता रहता है और जिससे भ्रूण की वृद्धि होती है। यह अंग माता और भ्रूण के शरीरों में संबंध स्थापित करनेवाला है। यद्यपि माता का रक्त भ्रूण के शरीर में कहीं पर नहीं जाने पाता, दोनों के रक्त पूर्णतया पृथक्‌ रहते हैं और दोनों की रक्तवाहिनियों के बीच एक पतली झिल्ली या दीवार रहती है, तो भी उस दीवार के द्वारा माता के रक्त के पोषक अवयव छनकर भ्रूण की रक्तवाहिकाओं में पहुँचते रहते है।
गोकर्ण (इकाई)
गोकर्ण अंगुष्ठ से अनामिका तक की दूरी को कहते हैं, जबकि पूरा हाथ खुला रखा हो। यह वैदिक काल की इकाई है।
परमाणु (इकाई)
परमाणु यह वैदिक काल की हिन्दू लबाई मापन की इकाई है। यह मापन की सबसे छोटी इकाई है।
अंगुल
अंगुल वैदिक काल की हिन्दू लम्बाई मापन की इकाई है। एक अंगुल की लम्बाई एक मानव हस्त की अंगुली की मोटाई के बराबर होती है। वायु ने मनु के अधिकार के अन्तर्गत उपर्युक्त समान गणना दी है, जो कि मनु संहिता में नहीं उल्लेखित है।  एक अंगुल बराबर होता है दस दस जौ के दानों के। छः अंगुल बराबर होते हैं एक पद के।
पद (इकाई)
पद वैदिक काल की हिन्दू लम्बाई मापन की इकाई है। एक पद बराबर होता है छः अंगुल के। दो पद बराबर होते हैं एक वितस्ति के।
धनु ग्रह
धनु ग्रह या धनु वैदिक काल की हिन्दू लम्बाई मापन की इकाई है। एक धनु ग्रह बराबर होता है चार अंगुल के। यानि 62 mm से 83 mm;
विष्णु पुराण के अनुसार: 4 हस्त= एक धनुष 2 धनुष = एक नाड़िका
धनु मुष्टि
धनु मुष्टि वैदिक काल की हिन्दू लम्बाई मापन की इकाई है। एक धनु मुष्टि बराबर होता है आठ अंगुल के। यानि 125 mm से 167 mm.
योजन
योजन वैदिक काल की हिन्दू लम्बाई मापन की इकाई है। 100 योजन से एक महायोजन बनता है। चार गाव्यूति = एक योजन
१ योजन कितनी दूरी होती है, यह अलग-अलग भारतीय खगोलविदों ने अलग-अलग दिया है। सूर्य सिद्धान्त में १ योजन को ८ किलोमीटर के बराबर लिया गया है। इसी तरह आर्यभटीय में भी १ योजन को ८ मील लिया गया है। किन्तु १४वीं शताब्दी के खगोलविद परमेश्वर ने १ योजन को १३ मील के बराबर लिया है।  भास्कराचार्य के सिद्धान्त शिरोमणि में पृथ्वी का व्यास १५८१ योजन बताया गया है , इस आधार पर भी योजन ८ किलोमीटर ही आता है। इतना ही नहीं भास्कर ने पृथ्वी की परिधि का प्रयोग करके , दो नगरों के अक्षांशों के आधार पर उनके बीच की उत्तर दक्षिण दूरी निकालने की सटीक विधि बताई , इस आधार पर कहा जा सकता है कि भास्कर के समय और उनके स्थान का योजन लगभग ८ किलोमीटर (८.०५९४५ किलोमीटर) है
रोपनी
रोपनी हिन्दू लम्बाई गणना में क्षेत्रफ़ल की इकाई है।  एक रोपनी 5476 वर्ग फ़ीट के बराबर होती है।
गज
गज हिन्दू लम्बाई मापन में क्षेत्रफ़ल की इकाई है। इसक मान भारत के भिन्न क्षेत्रों में कुछ कुछ बदलता है।
Gopalganj फ़ारस में एक गज का मान था 2 हस्तs (91.44 cm). इसे ग्वेज़ा या ज़ेर भी कहते हैं।
नाल (इकाई)
नाल अंगुष्ठ से मध्यमा तक की दूरी को कहते हैं, जबकि पूरा हाथ खुला रखा हो। यह वैदिक काल की इकाई है।
मापन प्रणालियाँ
मापन प्रणाली एक इकाइयों का समूह है, जो कि प्रत्येक उस वस्तु के परिमाण को दर्शाने हेतु प्रयोग होता है, जिसे मापा जा सकता है। क्योंकि यह व्यापार और आंतरिक वाणिज्य हेतु महत्वपूर्ण थीं, इसलिये, इन्हें इन्हें संशोधित, नियमित कर मानकीकृत किया गया था। वैज्ञानिक दृष्टि से, जब शोध किये गये, तो पता चला, कि कुछ इकाइयां मानक होतीं हैं, जिनसे कि अन्य सभी को व्युत्पन्न किया जा सकता है। पूर्व में यह राज्यों के शासकों द्वारा निर्धारित कर लागू किये जाती थीं। इसलिये ये आवश्यक रूप से सर्वानुकूल, या आपस में सामन्जस्य रखने वाली नहीं होती थीं। "चाहे हम यह राय बनायें, कि मिस्र निवासियों ने मापन कला की खोज की थी; परन्तु वे यूनानी ही थे, जिन्होंने मापन कला खोजी थी। यूनानियों की ज्यामिती का ज्ञान और उनके आरम्भिक भार एवं मापों के प्रयोग, जल्दी ही वैज्ञानिक स्तर पर उनकी मापन प्रणाली को स्थान देने लगे. इसकी तुलना में रोमन प्रणाली, जो कि बहुत बाद में आयी, उतनी समृद्ध नहीं थी। " फ्रांसीसी क्रांति ने एक वैज्ञानिक प्रणाली को जन्म दिया और इससे परम्परागत प्रणालियों को एक वैज्ञानिक स्तर की प्रणाली में बदने पर जोर दिया जाने लगा. अधिकांश प्रणालियों में लम्बाई, [भार]] और समय मौलिक मात्राएं होतीं हैं। या जैसा अब विज्ञान में मना जाता है, कि भार के स्थन पर द्रव्यमान अधिक मौलिक होता है। प्रणालियों में अन्तर्सम्बंध सुधारने हेतु, बदलाव किये जाते रहे हैं। बाद में विज्ञान के विकासों से पता चला, कि विद्युत आवेश या विद्युत धारा को भी मूल इकाइयों में सम्मिलित किया जाना चाहिये, जिनसे अन्य सभी मापन विद्या की इकाइयाँ परिभाषित हो सकती हैं। अन्य इकाइयां, जैसे शक्ति, गति, इत्यादि को मूल इकाइयों के समूह से व्युत्पन्न किया जा सकता है। उदा० गति=दूरी/समय. इतिहास में, एक मात्रा को कई इकाइयों से मापा जाता रहा है, जैसे कि लम्बाई के लिये इंच, गज, मील, नॉटिकल मील, फुट, इत्यादि. इनके अंतरण कारक दस की साधारण घात भी नहीं हैं, नाही साधारण फ़्रैक्शन हैं। समान सांस्कृतिक पृष्ठभूमि के सदस्यों की भी समान इकाइयां नहीं थी, ना ब्रिटिश राज में अब संयुक्त राज्य ही रहा था। जहां तक ब्रिटिश व्युत्पन्न सोसाइटियों थीं, लगभग आधी ने ब्रिटिश राज से इंकार कर दिया, जैसे कि संयुक्त राज्य.
मीट्रिक और अन्य हाल की प्रणालियों में, एक मूल मात्रा हेतु एक ही इकाई प्रयोग की जाती है। प्रायः द्वितीयक इकाइयां (गुणक और उप-गुणक) प्रयोग होते हैं, जो कि मूल इकाई को दस की घात से दुणा कर देते हैं। जैसे लम्बाई की मूल इकाई है मीटर; एक 1.234 m की लम्बाई 1234.0 मिलिमीटर होगी, या 0.001234 किलोमीटर.
असामान्य मापन इकाइयां, जो कभी कभी पुस्तकों, समाचार पत्रों इत्यादि में मिल जातीं हैं, इनमें से कुछ हैं:मध्य कालीन यूरोपियाई मापन प्रणालियाँ, मध्य काल (या यूरोपियाई "डार्ल एजेज़" के काल में), खेती बाहुल्य जीवन यापन के कारण बने। इन्हें अंग्रेजी में "फ्यूडल मापन प्रणालियाँ" भी कहा जाता है। माप अस्थिर और लगभग थे।
पूर्वी यूरोप में परंपरागत भार एवं माप, अधिकांशतः यूनानी मूल के ही थे:
पश्चिमी और उत्तरी यूरोप में परंपरागत भार एवं माप, अधिकांशतः रोमन मूल के ही थे:
२६ दिसम्बर
26 दिसम्बर ग्रेगोरी कैलंडर के अनुसार वर्ष का 360वॉ (लीप वर्ष मे 361 वॉ) दिन है। साल में अभी और 5 दिन बाकी है।  जन्म 26 दिसम्बर की महत्वपूर्ण ऐतिहासिक घटनाओं की सूची: वर्ष घटना/वारदात/वृत्तांत 1530 मुगल शासक बाबर का आगरा के समीप धोलपुर क्षेत्र में निधन हुआ। 1606 शेक्सपियर ने अपने लोकप्रिय नाटक किंग लियर को पहली बार इंग्लैंड के राजा जेम्स प्रथम के दरबार में पेश किया। 1666 सिख धर्म गुरु गोविन्द सिंह का जन्म हुआ। 1736 एंड्रयू माइकल रामसे ने एक भाषण दिया, जिसमें उन्होंने फ़्रीमेसनरी की विरासत और अंतर्राष्ट्रीयता को क्रूसेड के साथ जोड़ा। 1748 दक्षिणी नीदरलैंड के बारे में फ्रांस और ऑस्ट्रिया ने संधि पर हस्ताक्षर किये। 1773 फिलाडेल्फिया से चाय के जहाजों को निष्कासित किया गया। 1776 जॉर्ज वॉशिंगटन ने अमेरिकी क्रांतिकारी युद्ध में ट्रेंटन की लड़ाई में हेसियन को हरा दिया। 1805 आॅस्ट्रिया और फ्रांस ने प्रेसबर्ग संघि पर हस्ताक्षर किए। 1805 प्रेसबर्ग की शांति पर फ्रांस और ऑस्ट्रिया के बीच हस्ताक्षर किए गए। 1806 गोलिमीन की लड़ाई में जनरल गोलिट्सीन के तहत रूसी सेना मार्शल मुरात के तहत फ्रांसीसी सेना के खिलाफ एक सफल पुनः कार्रवाई करने वाली लड़ाई लड़ी गई। 1809 एक ब्रिटिश आक्रमण दाल ने वलिसिंगेन शहर को छोड़ा। 1854 लकड़ी-लुगदी पेपर पहली बार प्रदर्शित किया गया। 1890 युगांडा के राजा मवाँगा पूर्वी अफ्रीका कंपनी के साथ अनुबंध पर हस्ताक्षर किया। 1893 चीन में कम्युनिस्ट पार्टी के संस्थापक और अध्यक्ष माओ ज़े तुंग का जन्म हुआ। 1904 दिल्ली से मुंबई के बीच देश की पहली क्रॉस कंट्री मोटरकार रैली का उद्घाटन हुआ। 1906 दुनिया की पहली फीचर फिल्म, द स्टोरी ऑफ दी कैली गैंग, जारी की गई। 1933 अमेरिकी इंजीनियर होवार्ड आर्मस्ट्रांग ने एफएम रेडियो का पेटेंट हासिल किया। 1978 भारत की पूर्व प्रधानमंत्री इंदिरा गांधी को जेल से रिहा किया गया। 1979 पूर्व सोवियत संघ की लाल सेना ने अफ़ग़ानिस्तान पर अधिकार करके एक स्वतंत्र देश के विरुद्ध अपनी सबसे लम्बी कार्रवाई का आरंभ किया। 1982 टाइम मैगजीन ने कम्प्यूटर को 'मैन आॅफ द ईयर' घोषित किया। 1982 टाइम मैगजीन का पुरस्कार, मैन ऑफ द ईयर पहली बार गैर-इंसान, कंप्यूटर के लिए दिया गया। 1996 दक्षिण कोरिया के इतिहास में सबसे बड़ी हड़ताल शुरू हुई। 2004 रिक्टर पैमाने पर 9.3 की तीव्रता वाले भूकंप से आई सूनामी के कारण श्रीलंका, इंडिया, इंडोनेशिया, थाईलैंड, मलेशिया, मालदीव और आस पास के क्षेत्रों में भारी तबाही हुई और 2,30,000 लोगों की मौत हुई। 2006 ऑस्ट्रेलिया के महान लेग स्पिनर शेन वार्न ने अंतर्राष्ट्रीय टेस्ट क्रिकेट में 700 विकेट लेकर इतिहास रचा। 2012 चीन की राजधानी बीजिंग से ग्वांग्झू शहर तक बनाए गए दुनिया के सबसे लंबे हाई स्पीड़ रेलमार्ग को खोला गया।
1530 बाबर / पुरुष / शासक / भारत
1966 गोपी चाँद भार्गवा / पुरुष / राजनीतिज्ञ / भारत
1976 यशपाल / पुरुष / लेखक / भारत2011 एस. बंगारप्पा / पुरुष / राजनीतिज्ञ / भारत
स्थिर विद्युत
भौतिकी में स्थिर विद्युत (static electricity) के अन्तर्गत आवेश की स्थिर (गतिहीन) अवस्था में होने वाले प्रभावों एवं घटनाओं का अध्ययन किया जाता है।
स्थिर विद्युत से अभिप्राय किसी वस्तु की सतह पर निर्मित हुये विद्युत आवेश से है। आवेश, पदार्थ का वह गु्ण है जिसके द्वारा वह वैद्युत प्रभाव एवं चुम्बकीय प्रभाव उत्पन्न करता है। यह स्थिर आवेश उस वस्तु पर तब तक उपस्थित रहते हैं जब तक कि यह भूमि में ना बह जायें या फिर यह निरावेशण (discharge) द्वारा अनाविष्ट (neutralize) ना हो जाये। जब भी दो सतह एक दूसरे के संपर्क में आती हैं या पृथक होती है तो आवेश का अन्तरण होता है, लेकिन यदि दोनो सतहों में से एक में विद्युत प्रवाह के प्रति उच्च प्रतिरोध (विद्युत विसंवाहक) हो तो स्थिर आवेश यथावत रहता है।
हम में से अधिकतर लोग स्थिर विद्युत के प्रभावों से परिचित हैं क्योंकि हम इसे अनुभव कर सकते हैं, जब किसी आवेशित वस्तु को किसी विद्युत चालक (जैसे भूमि से जुड़ा हुआ चालक) या फिर विपरीत ध्रुवता के उच्चावेशित क्षेत्र के निकट लाया जाता है तो हम उस चिंगारी को देख और सुन सकते हैं जो अतिरिक्त आवेश के अनाविष्ट होने के कारण उत्पन्न होती है। एक स्थिर विद्युत का "झटका" इसी आवेश अनाविष्टि का परिणाम होता है।
आदर्शोन्मुख यथार्थवाद
आदर्शोन्मुख यथार्थवाद (Idealistic Realism) आदर्शवाद तथा यथार्थवाद का समन्वय करने वाली विचारधारा है। आदर्शवाद और यथार्थवाद बीसवीं शती के साहित्य की दो प्रमुख विचार धाराएँ थीं। आदर्शवाद में सत्य की अवहेलना या उस पर विजय प्राप्त कर के आदर्शवाद की स्थापना की जाती थी। जबकि यथार्थवाद में आदर्श का पालन नहीं किया जाता था, या उसका ध्यान नहीं रखा जाता था। आदर्शोन्मुख यथार्थवाद में यथार्थ का चित्रण करते हुए भी आदर्श की स्थापना पर बल दिया जाता था। इस प्रवृत्ति की ओर प्रथम महत्त्वपूर्ण संकेत प्रेमचन्द का है। उन्होंने कथा साहित्य को यथार्थवादी रखते हुए भी आदर्शोन्मुख बनाने की प्रेरणा दी और स्वतः अपने उपन्यासों और कहनियों में इस प्रवृत्ति को जीवन्त रूप में अंकित किया। उनका उपन्यास प्रेमाश्रम इसी प्रकार की कृति है। पर प्रेमचन्द के बाद इस साहित्यिक विचारधारा का आगे विकास प्रायः नहीं हुआ। इस चिंतन पद्धति को कदाचित कलात्मक स्तर पर कृत्रिम समझकर छोड़ दिया गया।  प्रेमचन्द कला के क्षेत्र में यथार्थवादी होते हुए भी सन्देश की दृष्टि से आदर्शवादी हँ। आदर्श प्रतिष्ठा करना उनके सभी उपन्यासों का लक्ष्य हॅ। ऐसा करने में चाहे चरित्र की स्वाभाविकता नष्ट हो जाय, किन्तु वह अपने सभी पात्रों को आदर्श तक पहुँचाते अवश्य है। प्रेमचन्द की कला का चर्मोत्कर्ष उनके अन्तिम उपन्यास गोदान में दिखाई पडता हॅ। "गोदान" लिखने से पहले प्रेमचन्द आदर्शोन्मुख यथार्थवादी थे, परन्तु "गोदान" में उनका आदर्शोन्मुख यथार्थवाद जवाब दे गया है। प्रेमचंद इस विचारधारा के प्रमुख लेखक थे।
३ जून
३ जून ग्रेगोरी कैलंडर के अनुसार वर्ष का १५४वाँ (लीप वर्ष में १५५ वाँ) दिन है। साल में अभी और २११ दिन बाकी हैं। विश्व साईकल दिवस
घरेलू गौरैया
घरेलू गौरैया (House sparrow) गौरैया पक्षियों के पैसर वंश की एक जीववैज्ञानिक जाति है, जो विश्व के अधिकांश भागों में पाई जाती है। आरम्भ में यह एशिया, यूरोप और भूमध्य सागर के तटवर्ती क्षेत्रों में पाई जाती थी लेकिन मानवों ने इसे विश्वभर में फैला दिया है। यह मानवों के समीप कई स्थानों में रहती हैं और नगर-बस्तियों में आम होती हैं।
शहरी इलाकों में गौरैया की छह तरह ही प्रजातियां पाई जाती हैं। ये हैं हाउस स्पैरो, स्पेनिश स्पैरो, सिंड स्पैरो, रसेट स्पैरो, डेड सी स्पैरो और ट्री स्पैरो। इनमें हाउस स्पैरो को गौरैया कहा जाता है। यह गाँव में ज्यादा पाई जाती हैं। आज यह विश्व में सबसे अधिक पाए जाने वाले पक्षियों में से है। लोग जहाँ भी घर बनाते हैं देर सबेर गौरैया के जोड़े वहाँ रहने पहुँच ही जाते हैं।
गोरैया एक छोटी चिड़िया है। यह हल्की भूरे रंग या सफेद रंग में होती है। इसके शरीर पर छोटे-छोटे पंख और पीली चोंच व पैरों का रंग पीला होता है। नर गोरैया का पहचान उसके गले के पास काले धब्बे से होता है। १४ से १६ से.मी. लंबी यह चिड़िया मनुष्य के बनाए हुए घरों के आसपास रहना पसंद करती है। यह लगभग हर तरह की जलवायु पसंद करती है पर पहाड़ी स्थानों में यह कम दिखाई देती है। शहरों, कस्बों,गाँवों, और खेतों के आसपास यह बहुतयात से पाई जाती है। नर गौरैया के सिर का ऊपरी भाग, नीचे का भाग और गालों पर पर भूरे रंग का होता है। गला चोंच और आँखों पर काला रंग होता है और पैर भूरे होते है। मादा के सिर और गले पर भूरा रंग नहीं होता है। नर गौरैया को चिड़ा और मादा चिड़ी या चिड़िया भी कहते हैं।
पिछले कुछ सालों में शहरों में गौरैया की कम होती संख्या पर चिन्ता प्रकट की जा रही है। आधुनिक स्थापत्य की बहुमंजिली इमारतों में गौरैया को रहने के लिए पुराने घरों की तरह जगह नहीं मिल पाती। सुपरमार्केट संस्कृति के कारण पुरानी पंसारी की दूकानें घट रही हैं। इससे गौरेया को दाना नहीं मिल पाता है। इसके अतिरिक्त मोबाइल टावरों से निकले वाली तंरगों को भी गौरैयों के लिए हानिकारक माना जा रहा है। ये तंरगें चिड़िया की दिशा खोजने वाली प्रणाली को प्रभावित कर रही है और इनके प्रजनन पर भी विपरीत असर पड़ रहा है जिसके परिणाम स्वरूप गौरैया तेजी से विलुप्त हो रही है। गौरैया को घास के बीज काफी पसंद होते हैं जो शहर की अपेक्षा ग्रामीण क्षेत्रों में आसानी से मिल जाते हैं। ज्यादा तापमान गौरेया सहन नहीं कर सकती। प्रदूषण और विकिरण से शहरों का तापमान बढ़ रहा है। कबूतर को धार्मिक कारणों से ज्यादा महत्त्व दिया जाता है। चुग्गे वाली जगह कबूतर ज्यादा होते हैं। पर गौरैया के लिए इस प्रकार के इंतज़ाम नहीं हैं। खाना और घोंसले की तलाश में गौरेया शहर से दूर निकल जाती हैं और अपना नया आशियाना तलाश लेती हैं। गौरैया के बचाने की कवायद में दिल्ली सरकार ने गौरैया को राजपक्षी घोषित किया है। इनकी घटती संख्या का एक महत्वपूर्ण कारण यह भी है कि जंगल बहुत कम होता जा रहा है। अतः मांसाहारी पक्षियों ने शहरों गावों जहां जहां भी गौरैया चिड़ियाऐ हजारों लाखों की संख्या में निवास करती है वहा अपना धावा बोल दिया है अक्सर हमारे घरो छतों गली मोहल्लों में छोटे बाज बैठे हुऐ दिखाई देते हैं। जो की बहुत ही सटीकता से इनका शिकार कर रहे है। गौरेया चिड़ियाऐ का सामना इन शिकारी पक्षियों से पूर्व मे नही हुआ है। साथ ही उनमे आत्म रक्षार्थ हेतु परोक्ष अपरोक्ष रूप से कुछ भी नहीं है। आज शहरो मे लुप्त प्राय होती जा रही है।
यथार्थवाद (हिंदी साहित्य)
यथार्थवाद बीसवीं शती के तीसरे दशक के आसपास से हिन्दी साहित्य में पाई जाने वाली एक विशेष विचारधारा थी। इसके मूल में कुछ सामाजिक परिवर्तनों का हाथ था। जो परिवर्तन हुआ उसके मूलकारण थे राष्ट्रीय स्वाधीनता संग्राम, कम्यूनिस्ट आन्दोलन, वैज्ञानिक क्षेत्र में वैश्विक स्तर पर हुए विस्फोट, विश्व साहित्य में हुए परिवर्तनों का परिचय और आर्य समाज आदि सामाजिक आन्दोलन। यथार्थवादी लेखकों ने समाज के निम्नवर्ग के लोगों के दुखद जीवन का चित्रण किया। उनके उपन्यासों के नायक थे गरीब किसान, भिखमँगे, भंगी, रिक्शा चालक मज़दूर, भारवाही श्रमिक और दलित। इसके पहले कहानी साहित्य में ऐसे उपेक्षित वर्ग को कोई स्थान नहीं था।
२००८ विम्बलडन टेनिस प्रतियोगिता
2008 विम्बलडन टेनिस प्रतियोगिता १२२वी विम्बलडन टेनिस प्रतियोगिता थी। इसका आयोजन २३ जून से ६ जुलाई २००८ मे ऑल इंग्लैंड क्लब, लंदन मे हुआ।
रफ़ाएल नदाल ने रॉजर फ़ेडरर को 6-4, 6-4, 6-7(5), 6-7(8), 9-7 से हराया। In 2008 the All England Club will award £11,812,000 in prize money to competitors at The Championships.
जी ज़ैंग
जी ज़ैंग (जन्म: 5 जुलाई, 1983) एक चीन की टेनिस खिलाड़ी हैं। उनका जन्म चेंग्डू, सिचुआन प्राँत में हुआ था।
ज़ी यान
यान ज़ी (), (जन्म: 12 नवंबर, 1984 सिचुआन), चीन की एक महिला टेनिस खिलाड़ी हैं।